Document ID: 31993L0026

Direktiva Komisije 93/26/EGS
z dne 4. junija 1993
o spremembi Direktive Sveta 82/471/EGS o nekaterih proizvodih, ki se uporabljajo v prehrani živali
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Direktive Sveta 82/471/EGS z dne 30. junija 1992 o nekaterih proizvodih, ki se uporabljajo v prehrani živali [1], kakor je bila nazadnje spremenjena z Direktivo Sveta 90/654/EGS [2], in zlasti člena 6 Direktive,
ker Direktiva 82/471/EGS predvideva redno spreminjanje vsebine Priloge k navedeni direktivi zaradi razvoja znanstvenega ali tehničnega znanja;
ker je ugotovljeno, da je treba spremeniti določbe glede označbe na oznaki krmnih mešanic iz proizvodov v Prilogi, ki spadajo v skupino "hidroksi-analogov aminokislin";
ker nova tehnika omogoča zaščito aminokislin, se s tem izogne njihovi razgradnji v vampu krav molznic in torej poveča razpoložljivost teh hranil v črevesu; ker kaže, da je uporaba zaščitenih aminokislin posebno blagodejna za krave molznice, je torej treba dovoliti uporabo teh proizvodov v prehrani živali;
ker so ukrepi, predvideni s to direktivo, v skladu z mnenjem Stalnega odbora za krmo,
SPREJELA NASLEDNJO DIREKTIVO:
Člen 1
Priloga k Direktivi 82/471/EGS se spremeni v skladu s Prilogo k tej direktivi.
Člen 2
Države članice sprejmejo zakone in druge predpise, potrebne za uskladitev s členom 1, najpozneje do 31. marca 1994. O tem takoj obvestijo Komisijo.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja sprejmejo države članice.
Člen 3
Ta direktiva je naslovljena na države članice.
V Bruslju, 4. junija 1993

Labels: 3
1
6